b'\n_START_ARTICLE_\nRFC\n_START_PARAGRAPH_\nRFC (angl. Requests for Comments) yra IETF organizacijos dokumentas, kuriame pateikiamos technin\xc4\x97s ir organizacin\xc4\x97s pastabos apie internet\xc4\x85. Jos prad\xc4\x97tos kurti 1969 ir buvo skirtos tuometiniam tinklui Arpanet. RFC kalbama apie \xc4\xafvairius tinkl\xc5\xb3 aspektus \xe2\x80\x93 protokolus, proced\xc5\xabras, programas, koncepcijas. Re\xc4\x8diau RFC pateikiamos susirinkim\xc5\xb3 pastabos, nuomon\xc4\x97s ar netgi humoras._NEWLINE_Visi IETF standartai yra atviri ir kiekvienam prieinami IETF RFC serveryje.'